Տեղի արտադրողից, առաջին ձեռքից օգտվելը նաև նպաստում է այն բանին, որ ապրանքներն ավելի մատչելի լինեն: Ինչպես նաև գյուղացիներին ներառելով մեծածախ առևտրի մեջ, մենք փորձում ենք նրանց սովորեցնել իր արտադրանքև ճիշտ մատուցելու մշակույթը: Օրինակ, ինչպես ունենալ լավ որակի բանջարեղեն, ինչպես դա ճիշտ դասավորել արկղերում, փաթեթավորել և ինչպես առաջարկել ավելի որակյալ արտադրանք՝ բոլոր առումներով: Վերջիվերջո ուզում ենք հասնել այն մակարդակին, որ գյուղացուց կարողանանք պահանջել սերտիֆիկատներ՝ թե ինչպես է մշակվել բերքը, ինչ ջրով է ոռոգվել կամ ինչքանով է բերքը մաքուր: Մի խոսքով, ծրագրեր շատ կան, և արդեն կամաց-կամաց սկսել ենք դրանք իրագործել՝ փորձելով բարձրացնել հայկական արտադրանքի մակարդակը: